જિતેન્દ્ર અને શોભા કપૂરના પુત્ર તથા એકતા કપૂરના ભાઇ તુષાર કપૂરે તેની કરિયરની શરૂઆત 2001માં કરીના કપૂરની ઓપોઝિટ ફિલ્મ ‘મુજે કુછ કહેના હૈ’થી કરી. ત્યારબાદ તેણે ઘણી ફિલ્મોમાં અલગ અલગ રોલ કર્યા, પરંતુ તેણે કંઇ વિશેષ મેળવ્યું નથી. ‘ગોલમાલ’ સિરીઝ અને અન્ય કેટલીક કોમેડી ફિલ્મોમાં તેની કોમિક સેન્સની પ્રશંસા થઇ. તેથી તેણે ખુદને કોમેડી ફિલ્મો સુધી સીમિત કરી દીધો. હવે ફરી એક વાર તે ‘ક્યા કૂલ હૈ હમ-3’માં જોવા મળશે. ‘ક્યા કૂલ હૈ હમ’ સિરીઝની તે ત્રીજી ફિલ્મ છે. તે અગાઉની ફિલ્મોની જેમ એડલ્ટ કોમેડી છે, તેમાં રીતેશ દેશમુખના બદલે આફતાબ શિવદાસાની છે. ફિલ્મનું નિર્દેશન ઉમેશ ગાગડેએ કર્યું છે. ફિલ્મમાં ગૌહરખાનનું એક આઇટમ સોંગ પણ છે.